pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บีโอไอ หนุนผู้ประกอบการร่วมมาตรการเศรษฐกิจฐานราก ช่วยองค์กรท้องถิ่นกู้วิกฤตน้ำท่วม
วันอังคารที่ 26 ตุลาคม 2564
บีโอไอ หนุนผู้ประกอบการร่วมมาตรการเศรษฐกิจฐานราก ช่วยองค์กรท้องถิ่นกู้วิกฤตน้ําท่วม
บีโอไอส่งเสริมผู้ประกอบการที่มีศักยภาพช่วยเหลือองค์กรท้องถิ่น ทั้งวิสาหกิจชุมชน สหกรณ์ และองค์กรปกครองส่วนท้องถิ่น เพื่อช่วยพื้นฟูเศรษฐกิจฐานรากจากสถานการณ์น้ําท่วม
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่าจากสถานการณ์น้ําท่วมในหลายพื้นที่ของประเทศไทย ส่งผลให้กิจการขององค์กรท้องถิ่น ทั้งวิสาหกิจชุมชน สหกรณ์ และองค์กรปกครองส่วนท้องถิ่น ได้รับผลกระทบจํานวนมาก บีโอไอเล็งเห็นความสําคัญของปัญหาดังกล่าว จึงเชิญชวนผู้ประกอบการที่มีศักยภาพเข้าร่วมช่วยเหลือองค์กรท้องถิ่นผ่านมาตรการส่งเสริมการลงทุนเศรษฐกิจฐานราก ในการบริหารจัดการทรัพยากรน้ําแบบองค์รวม เพื่อแก้ไขปัญหาน้ําท่วมรวมถึงสถานการณ์ภัยแล้ง นอกเหนือจากนี้ เพื่อเร่งฟื้นฟูเศรษฐกิจให้กับกิจการขององค์กรท้องถิ่น โดยการยกระดับขีดความสามารถในการแข่งขันด้านการผลิตและการบริการขององค์กรท้องถิ่นในกิจการด้านการเกษตรและเกษตรแปรรูป กิจการในกลุ่มอุตสาหกรรมเบา และกิจการท่องเที่ยวชุมชน
มาตรการดังกล่าวเปิดโอกาสให้ผู้ประกอบการขอรับสิทธิและประโยชน์ โดยสามารถนําค่าใช้จ่ายที่เกิดขึ้นจากการสนับสนุนองค์กรท้องถิ่นมายกเว้นภาษีเงินได้นิติบุคคลเป็นระยะเวลา 3 ปี สัดส่วนไม่เกินร้อยละ 120 ของเงินสนับสนุน หรือเพิ่มวงเงินยกเว้นภาษีเงินได้นิติบุคคลเป็นร้อยละ 120 ของเงินสนับสนุน แล้วแต่กรณี โดยโครงการที่สามารถขอรับการส่งเสริมตามมาตรการส่งเสริมการลงทุนเศรษฐกิจฐานราก แบ่งได้เป็น 2 กรณี คือ กรณีที่ 1 โครงการที่ดําเนินการอยู่แล้วไม่ว่าจะได้รับการส่งเสริมการลงทุนหรือไม่ก็ตาม จะต้องอยู่ในประเภทกิจการที่บีโอไอประกาศให้การส่งเสริมอยู่ในปัจจุบัน หรือโครงการที่ได้รับการส่งเสริมอยู่เดิมสิทธิและประโยชน์ยกเว้นหรือลดหย่อนภาษีเงินได้นิติบุคคลสิ้นสุดลงแล้ว หรือเป็นโครงการที่ไม่ได้รับสิทธิและประโยชน์การยกเว้นภาษีเงินได้นิติบุคคล
ส่วนกรณีที่ 2 โครงการที่ได้รับการส่งเสริมอยู่เดิม โดยสิทธิประโยชน์การยกเว้นภาษีเงินได้นิติบุคคลยังไม่
สิ้นสุดลง หรือเป็นโครงการลงทุนใหม่ที่ยื่นขอรับการส่งเสริมการลงทุนซึ่งจะได้รับสิทธิประโยชน์การยกเว้นภาษีเงินได้นิติบุคคล
“เพื่อช่วยเหลือพื้นที่ที่ประสบปัญหาน้ําท่วมและภัยแล้งซ้ําซาก มาตรการส่งเสริมการลงทุนเศรษฐกิจฐานราก จึงมุ่งเชื่อมโยงให้ผู้ประกอบการที่มีศักยภาพเข้าไปมีส่วนร่วมหรือสนับสนุนองค์กรท้องถิ่นไม่ว่าจะเป็นด้านเงินทุน เทคโนโลยี หรือเครื่องมือ อุปกรณ์ เพื่อช่วยบริหารจัดการน้ําแบบองค์รวม แก้ไขทั้งปัญหาน้ําท่วมและภัยแล้ง เช่นสถานการณ์นําท่วมที่หลายพื้นที่กําลังประสบอยู่ขณะนี้ โดยการช่วยเหลือเพื่อบริหารจัดการน้ําสามารถดําเนินการได้หลายรูปแบบตามสภาพพื้นที่ เช่น การก่อสร้างและซ่อมแซมฝายชะลอน้ํา การขุดบ่อเพื่อกักเก็บน้ําการสนับสนุนการสร้างพนังกั้นน้ํา การลงทุนและขุดเจาะแหล่งน้ําบาดาล การติดตั้งระบบบําบัดน้ําเสียเพื่อกลับมาใช้ใหม่ (Wastewater Recycle Plant)การนําเทคโนโลยีการบําบัดน้ําแบบReverse Osmosis (RO)มาติดตั้ง
ในชุมชน เป็นต้น” เลขาธิการบีโอไอ กล่าว
****************************
รัฐบาลไทย-ข่าวทำเนียบรัฐบาล-รัฐบาลตั้งเป้า 60 วัน เชื่อมโยงฐานข้อมูลด้านสวัสดิการของรัฐ ลดเหลื่อมล้ำ – แก้ความยากจน
วันพุธที่ 30 มีนาคม 2565
รัฐบาลตั้งเป้า 60 วัน เชื่อมโยงฐานข้อมูลด้านสวัสดิการของรัฐ ลดเหลื่อมล้ํา – แก้ความยากจน
.....
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบูรณาการเชื่อมโยงฐานข้อมูลด้านสวัสดิการของรัฐ ครั้งที่ 1/65 ผ่านระบบประชุมทางไกล (VTC) เพื่อขับเคลื่อนแก้ปัญหาความเหลื่อมล้ําและความยากจนอย่างเป็นระบบ
.
ที่ประชุมเห็นชอบแนวทางการเชื่อมโยงฐานข้อมูลด้านสวัสดิการของรัฐ 3 แนวทาง คือ ออกแบบการเชื่อมโยงฐานข้อมูลด้านสวัสดิการของรัฐด้านเทคนิค การรวบรวมข้อมูลด้านสวัสดิการของรัฐ และขั้นตอนการให้บริการด้านสวัสดิการของรัฐแก่ประชาชน ซึ่งมีข้อมูลทับซ้อนและไม่เป็นฐานข้อมูลเดียวกัน
.
โดยมอบหมายให้กระทรวงดิจิทัลเพื่อเศรษฐกิจและสังคม กระทรวงการพัฒนาสังคมและความมั่นคงของมนุษย์ กระทรวงการคลัง และกระทรวงมหาดไทย รับผิดชอบหลัก รวบรวมข้อมูลและข้อเสนอแนะการให้บริการด้านสวัสดิการของรัฐแก่ประชาชน โดยให้หน่วยที่รับผิดชอบสวัสดิการของรัฐในแต่ละด้าน เร่งเสนอแนะข้อจํากัดต่าง ๆ เพื่อประโยชน์ในการเชื่อมโยงข้อมูลโดยเร็ว
.
พร้อมเน้นย้ําว่า การจัดทําข้อมูลด้านสวัสดิการของรัฐเป็นฐานข้อมูลเดียวกัน ถือเป็นนโยบายสําคัญที่ทุกหน่วยงานต้องทําให้เสร็จสิ้นโดยเร็ว จึงขอให้เร่งดําเนินการจัดทําให้แล้วเสร็จภายใน 60 วัน และรายงานสํานักงานปลัดสํานักนายกรัฐมนตรี เพื่อนําเสนอคณะกรรมการฯ ทราบและพิจารณาต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
วันพฤหัสบดีที่ 28 กรกฎาคม 2565
ปลัดกอบชัยฯ เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
วันนี้ (12 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.) ร่วมกับหน่วยงานภายนอกและผู้ทรงคุณวุฒิใน กอช. โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม และนายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม และคณะกรรมการฯ เข้าร่วมประชุมเตรียมการ ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และประชุมผ่านสื่ออิเล็กทรอนิกส์ โปรแกรม Zoom
โดยที่ประชุมได้ร่วมกันพิจารณา ร่างแผนปฏิบัติการด้านการพัฒนาอุตสาหกรรมอิเล็กทรอนิกส์อัจฉริยะ (Smart Electronics) ระยะที่ 1 (พ.ศ.2564-2570) ร่างแผนปฏิบัติการด้านการพัฒนาอุตสาหกรรมพืชกัญชงสู่เชิงพาณิชย์ (พ.ศ.2566-2570) รวมทั้งกลไกขับเคลื่อนการดําเนินการของคณะกรรมการพัฒนาอุตสาหกรรมแห่งชาติ (กอช.)
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" หวั่นโควิด 19 โอมิครอน สายพันธุ์ย่อย BA.4 BA.5 แพร่ระบาดได้รวดเร็ว แนะประชาชนตรวจ ATK สังเกตอาการตนเอง ก่อนกลับเข้าทำงานพรุ่งนี้หลังหยุดยาว
วันจันทร์ที่ 1 สิงหาคม 2565
โฆษกรัฐบาลเผย "นายกฯ" หวั่นโควิด 19 โอมิครอน สายพันธุ์ย่อย BA.4 BA.5 แพร่ระบาดได้รวดเร็ว  แนะประชาชนตรวจ ATK สังเกตอาการตนเอง ก่อนกลับเข้าทํางานพรุ่งนี้หลังหยุดยาว
โฆษกรัฐบาลเผย "นายกฯ" หวั่นโควิด 19 โอมิครอน สายพันธุ์ย่อย BA.4 BA.5 แพร่ระบาดได้รวดเร็ว  แนะประชาชนตรวจ ATK สังเกตอาการตนเอง ก่อนกลับเข้าทํางานพรุ่งนี้หลังหยุดยาว  ขณะที่ภาพรวมการฉีดวัคซีนล่าสุดสะสม 141,573,519โดส
วันนี้(31กรกฎาคม2565)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้รับรายงานขณะนี้พบว่าการแพร่ระบาดของโควิด19สายพันธุ์โอมิครอนสายพันธุ์ย่อยBA.4 BA.5สามารถแพร่ระบาดได้อย่างรวดเร็วจึงอยากให้ประชาชนเน้นปฏิบัติตามมาตรการสาธารณสุขUniversal Preventionอย่างเข้มข้นต่อเนื่องช่วยลดความเสี่ยงของการติดเชื้อได้ โดยเฉพาะผู้ที่เดินทางกลับเยี่ยมครอบครัวไปพักผ่อนและท่องเที่ยวในพื้นที่ต่างๆหรือเดินทางข้ามจังหวัดในช่วงวันหยุดยาวติดต่อกันหลายวันแนะนําก่อนกลับเข้าทํางานควรตรวจATK เฝ้าสังเกตอาการตนเอง หากพบอาการน่าสงสัยจะติดเชื้อเช่นมีอาการไอเจ็บคอมีไข้ปวดกล้ามเนื้อมีน้ํามูกปวดศีรษะหายใจลําบากก็ให้รีบตรวจATK ซ้ําหากติดเชื้อก็จะได้เข้าสู่ระบบกระบวนการรักษาตามสิทธิ์ที่ตนเองมีอยู่ต่อไป
สําหรับสถานการณ์การแพร่ระบาดของโควิด-19วันนี้พบผู้ติดเชื้อโควิด-19 ผู้ป่วยรายใหม่(รักษาตัวในรพ.)จํานวน1,664รายจําแนกเป็นผู้ป่วยในประเทศ1,663รายและผู้ป่วยมาจากต่างประเทศ 1รายรวมผู้ป่วยสะสม2,366,741ราย(ตั้งแต่1มกราคม2565)ขณะที่หายป่วยกลับบ้าน2,800รายรวมหายป่วยสะสม2,367,136ราย(ตั้งแต่1มกราคม2565) โดยมีผู้ป่วยกําลังรักษา23,161รายและเสียชีวิต26รายจํานวนผู้ป่วยปอดอักเสบรักษาตัวอยู่ในโรงพยาบาล925ราย
ส่วนภาพรวมการฉีดวัคซีนโควิด-19สรุปจํานวนผู้ที่ได้รับวัคซีนสะสมตั้งแต่วันที่28ก.พ. 2564 - 30ก.ค. 2565รวมทั้งสิ้น141,573,519โดส(ซึ่งรวมยอดสะสมการให้บริการฉีดวัคซีนโควิด- 19แก่กลุ่มเด็กอายุ5-11ปีตั้งแต่วันที่1ก.พ. - 30ก.ค. 2565จํานวน5,520,175โดส)จําแนกเป็นผู้ที่ได้รับวัคซีนเข็มที่1จํานวน57,134,928โดสวัคซีนเข็มที่2จํานวน53,494,397โดสและวัคซีนเข็มที่3 (ขึ้นไป)จํานวน30,944,194โดส
—————-
รัฐบาลไทย-ข่าวทำเนียบรัฐบาล-⚠️ระวัง COVID-19 สายพันธุ์แพร่เชื้อไว - ติดเชื้อง่าย BA.4 BA.5
วันพุธที่ 27 กรกฎาคม 2565
⚠️ระวัง COVID-19 สายพันธุ์แพร่เชื้อไว - ติดเชื้อง่าย BA.4 BA.5
...
รัฐบาลไทย-ข่าวทำเนียบรัฐบาล-นายกฯ ปลื้ม ผลโพลชี้คนไทยเข้าใจประโยชน์จากความสัมพันธ์ไทย - ซาอุฯ ดีต่อจังหวัดชายแดนใต้
วันพุธที่ 9 กุมภาพันธ์ 2565
นายกฯ ปลื้ม ผลโพลชี้คนไทยเข้าใจประโยชน์จากความสัมพันธ์ไทย - ซาอุฯ ดีต่อจังหวัดชายแดนใต้
.....
น.ส.รัชดา ธนาดิเรก รองโฆษกรัฐบาล เผยผลสํารวจ SUPER POLL เรื่อง “ฟื้นสัมพันธ์ ไทย - ซาอุฯ ความหวัง ความห่วงใย ชายแดนใต้” จาก 1,137 ตัวอย่าง ระหว่าง 1 – 4 ก พ. ที่ผ่านมา
.
รัฐบาลไทย-ข่าวทำเนียบรัฐบาล-พนักงานสำนักงานการบินพลเรือนแห่งประเทศไทย (CAAT) ตรวจพบ COVID-19 เพิ่มเติมอีก 2 ราย
วันจันทร์ที่ 14 มิถุนายน 2564
พนักงานสํานักงานการบินพลเรือนแห่งประเทศไทย (CAAT) ตรวจพบ COVID-19 เพิ่มเติมอีก 2 ราย
จากสถานการณ์การแพร่ระบาดของโรคติดเชื้อไวรัส COVID-19 ล่าสุดสํานักงานการบินพลเรือนแห่งประเทศไทย (CAAT) ได้รับรายงานการติดเชื้อของพนักงานเพิ่มเติมอีก 2 ราย โดยเป็นพนักงานฝ่ายการเงินและการบัญชีหนึ่งราย และสํานักตรวจสอบภายในหนึ่งราย
จากสถานการณ์การแพร่ระบาดของโรคติดเชื้อไวรัส COVID-19 ล่าสุดสํานักงานการบินพลเรือนแห่งประเทศไทย (CAAT) ได้รับรายงานการติดเชื้อของพนักงานเพิ่มเติมอีก 2 ราย โดยเป็นพนักงานฝ่ายการเงินและการบัญชีหนึ่งราย และสํานักตรวจสอบภายในหนึ่งราย
จากการตรวจสอบพบว่าพนักงานทั้งสองรายได้ปฏิบัติงานที่บ้านตามมาตรการของ CAAT ในช่วงเวลา 2 สัปดาห์ที่ผ่านมา และเบื้องต้นประเมินได้ว่าการติดเชื้อของพนักงานทั้ง 2 ราย ไม่ได้มีความเชื่อมโยงกับการติดเชื้อของพนักงาน CAAT รายที่ได้รายงานไปเมื่อวันที่ 15 พฤษภาคมที่ผ่านมา (พนักงานส่งเอกสาร) และไม่ได้เป็นการติดต่อภายในสํานักงานเนื่องจากทั้งสองรายปฏิบัติงานที่บ้าน
ด้านการประเมินผู้ใกล้ชิดที่มีความเสี่ยงสูงของพนักงาน รายแรกไม่พบผู้ที่มีความเสี่ยงสูงในสํานักงาน ส่วนรายที่ 2 กําลังอยู่ในระหว่างขั้นตอนการสอบสวนโรค
ทั้งนี้ พนักงานทั้งสองรายได้รับวัคซีนเข็มแรกแล้ว ในวันที่ 28 และ 29 พฤษภาคมที่ผ่านมาแต่เนื่องจากเริ่มมีอาการป่วยเล็กน้อย จึงรีบเข้ารับการตรวจหาเชื้อไวรัส COVID-19 เพื่อป้องกันการแพร่ระบาดในเบื้องต้น
CAAT ยังคงเน้นย้ําให้พนักงานปฏิบัติงานที่บ้าน (Work From Home) รวมทั้งให้ปฏิบัติตามมาตรการของสํานักงานและสาธารณสุขอย่างเคร่งครัด รวมถึงกําชับว่าแม้จะได้รับวัคซีนเข็มแรกแล้วแต่ยังคงต้องระมัดระวังตนเอง เนื่องจากต้องใช้ระยะเวลาเพื่อให้ร่างกายเกิดภูมิคุ้มกัน หากมีความคืบหน้าเพิ่มเติมหรือข้อมูลสําคัญอื่น ๆ CAAT จะแจ้งให้ทราบโดยเร็วต่อไป
รัฐบาลไทย-ข่าวทำเนียบรัฐบาล-ก.อุตฯ ร่วม CPAC หนุนใช้ยานยนต์ไฟฟ้า ร่วมรักษาสิ่งแวดล้อม ยกระดับอุตฯ ก่อสร้างไทย สู่ “Green Construction”
วันพุธที่ 29 กันยายน 2564
ก.อุตฯ ร่วม CPAC หนุนใช้ยานยนต์ไฟฟ้า ร่วมรักษาสิ่งแวดล้อมยกระดับอุตฯ ก่อสร้างไทย สู่ “Green Construction”
กระทรวงอุตสาหกรรม ร่วมมือกับ CPAC หนุนนโยบายรัฐขับเคลื่อนการใช้ยานยนต์ไฟฟ้า อย่างเป็นรูปธรรม นําร่องจากรถโม่พลังงานไฟฟ้า (EV Fleet) ในการขนส่งคอนกรีต ช่วยลดมลพิษปลอดฝุ่น PM 2.5
กระทรวงอุตสาหกรรม ร่วมมือกับ CPAC หนุนนโยบายรัฐขับเคลื่อนการใช้ยานยนต์ไฟฟ้า อย่างเป็นรูปธรรม นําร่องจากรถโม่พลังงานไฟฟ้า (EV Fleet) ในการขนส่งคอนกรีต ช่วยลดมลพิษปลอดฝุ่น PM 2.5 ตั้งเป้าใช้ยานยนต์พลังงานไฟฟ้ารวมทุกประเภทในปี 2578 ควบคู่การพัฒนาและยกระดับอุตสาหกรรมการก่อสร้างให้เป็นการดําเนินธุรกิจที่เป็นมิตรกับสิ่งแวดล้อม(Green Construction)
นายกอบชัย สังสิทธิสวัสดิ์ ปลัดกระทรวงอุตสาหกรรม และ นายชนะ ภูมี ผู้ช่วยผู้จัดการใหญ่ ธุรกิจซีเมนต์และผลิตภัณฑ์ก่อสร้าง เอสซีจี ร่วมพิธีลงนามบันทึกความเข้าใจโครงการการใช้ยานยนต์ไฟฟ้า ระหว่างกระทรวงอุตสาหกรรม และ บริษัท ผลิตภัณฑ์และวัตถุก่อสร้าง จํากัด ว่าด้วยความร่วมมือของภาครัฐกับองค์กรธุรกิจภาคเอกชน ในโครงการการใช้ยานยนต์พลังงานไฟฟ้าที่รัฐบาลสนับสนุนส่งเสริมให้เกิดการลงทุนในภาคเอกชน กระตุ้นให้เกิดการใช้ยานยนต์พลังงานไฟฟ้าในภาคอุตสาหกรรมมากขึ้น เป็นประโยชน์ ทั้งทางด้านเศรษฐกิจ สังคม และสิ่งแวดล้อม ในการลดฝุ่นละอองขนาดเล็กกว่า 2.5 ไมครอน (PM 2.5) ที่เกิดจากการสันดาปภายในของเครื่องยนต์ทั่วไป
ปลัดกระทรวงอุตสาหกรรม เปิดเผยภายหลังการลงนามฯ ว่า กระทรวงฯ ขานรับนโยบายรัฐบาลโดยการกําหนดนโยบายเพื่อพัฒนาอุตสาหกรรม และลดผลกระทบต่อสิ่งแวดล้อม โดยส่งเสริมให้ภาครัฐและเอกชนบูรณาการร่วมกันในการใช้ยานยนต์พลังงานไฟฟ้า และผลักดันให้เกิดผลสําเร็จอย่างเป็นรูปธรรม เพื่อส่งเสริมการลงทุนและสนับสนุนผู้ประกอบการ รวมถึงเร่งผลักดันสิทธิประโยชน์และมาตรการรองรับ ด้านอื่นๆ ที่เกี่ยวข้อง โดยกระทรวงอุตสาหกรรม พร้อมส่งเสริมและบูรณาการร่วมกับทุกภาคส่วน เพื่อให้เกิดการใช้ยานยนต์พลังงานไฟฟ้าภายในประเทศ ซึ่งจะช่วยลดปัญหามลพิษฝุ่นละออง PM 2.5 ได้อย่าง มีประสิทธิภาพ
ด้านนายชนะ ภูมี ผู้ช่วยผู้จัดการใหญ่ ธุรกิจซีเมนต์และผลิตภัณฑ์ก่อสร้าง เอสซีจีกล่าวว่าเอสซีจี พร้อมสนับสนุนนโยบายกระทรวงอุตสาหกรรม ทั้งการส่งเสริมห่วงโซ่อุปทานยานยนต์ไฟฟ้าและลดปัญหาสิ่งแวดล้อม ตามความมุ่งหวังของ CPAC ที่ต้องการให้การดําเนินธุรกิจเป็นมิตรกับสิ่งแวดล้อม (Green Construction) เพื่อให้การก่อสร้างของ ประเทศเกิดการพัฒนา พร้อมสร้างสรรค์สิ่งแวดล้อมให้ดีขึ้นอย่างยั่งยืน ตามวิสัยทัศน์การดําเนินธุรกิจอย่างยั่งยืนของเอสซีจี ที่ยึดหลัก ESG (Environmental, Social and Governance) ซึ่งคํานึงถึงผลกระทบ สิ่งแวดล้อม ดูแลสังคม และมีบรรษัทภิบาล โดย CPACมีแผนเปลี่ยนยานยนต์เครื่องยนต์สันดาปภายใน จากยานยนต์แบบดั้งเดิมที่ใช้น้ํามันเป็นเชื้อเพลิง มาเป็นยานยนต์พลังงานไฟฟ้า ทั้งในส่วนของรถบรรทุก เช่น รถโม่จัดส่งคอนกรีต รถขนส่งปูนซีเมนต์ ตลอดจนรถโดยสารใช้งานทั่วไปของบริษัท โดยตั้งเป้าเป็นรถ EV 100% ภายในปี พ.ศ.2578สําหรับรถโม่การจัดส่งคอนกรีต CPAC เริ่มทดลองนํารถโม่พลังงานไฟฟ้า (EV Mixer Truck)มาใช้ขนส่งคอนกรีตเป็นรายแรกของไทยตั้งแต่ปี 2564 และในปี 2565 จะขยายผลใช้การงานในเขต กรุงเทพฯและปริมณฑล และขยายผลไปทั่วประเทศในปี พ.ศ.2566
​
........................................................
28 กันยายน 2564
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" มั่นใจ ไทยพร้อมรองรับนักท่องเที่ยวจากการยกเว้นการลงทะเบียน Thailand Pass ของชาวต่างชาติ เริ่ม 1 กรกฎาคม นี้ และขอความร่วมมือประชาชนปฏิบัติตามมาตรการ
วันพุธที่ 29 มิถุนายน 2565
โฆษกรัฐบาลเผย "นายกฯ" มั่นใจ ไทยพร้อมรองรับนักท่องเที่ยวจากการยกเว้นการลงทะเบียน Thailand Pass ของชาวต่างชาติ เริ่ม  1 กรกฎาคม นี้  และขอความร่วมมือประชาชนปฏิบัติตามมาตรการ
โฆษกรัฐบาลเผย "นายกฯ" มั่นใจ ไทยพร้อมรองรับนักท่องเที่ยวจากการยกเว้นการลงทะเบียน Thailand Pass ของชาวต่างชาติ เริ่ม  1 กรกฎาคม นี้  และขอความร่วมมือประชาชนปฏิบัติตามมาตรการ Universal Prevention เว้นระยะห่าง ล้างมือ สวมหน้ากากอนามัยในพื้นที่แออัด
วันนี้ (29 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มั่นใจทุกหน่วยงานไทยมีความพร้อมต้อนรับนักท่องเที่ยวจากที่ศูนย์บริหารสถานการณ์โควิด-19 (ศบค.) เห็นชอบให้ผ่อนคลายมาตรการป้องกันควบคุมโรคสําหรับการเดินทางเข้าประเทศ ซึ่งจะเริ่มตั้งแต่วันที่ 1 กรกฎาคม 2565 โดยยกเว้นการลงทะเบียน Thailand Pass หรือ CoE ของชาวต่างชาติ ให้แสดงเอกสารรับรองการฉีดวัคซีนหรือผลการตรวจหาเชื้อโควิด ในกรณีที่ยังไม่ได้รับการฉีดวัคซีนหรือฉีดไม่ครบโดส โดยได้กําชับกระทรวงสาธารณสุข กระทรวงการท่องเที่ยวและกีฬา และหน่วยงานที่เกี่ยวข้องเตรียมความพร้อมระบบ และเจ้าหน้าที่ปฏิบัติงานในพื้นที่ให้เหมาะสม ทั้งนี้ การท่องเที่ยวยังเป็นหนึ่งในการสร้างรายได้สู่ประชาชนขับเคลื่อนเศรษฐกิจของประเทศ อย่างไรก็ตาม นายกรัฐมนตรียืนยันไม่ต้องกังวลว่าจะเกิดการระบาดซ้ําของโควิด-19 โดยไทยเน้นท่องเที่ยวอย่างปลอดภัย สิ่งสําคัญต้องขอความร่วมมือจากประชาชนปฏิบัติตามมาตรการ Universal Prevention ด้วยการเว้นระยะห่าง ล้างมือ และยังคงแนะนําให้สวมหน้ากากอนามัย เสมอ
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,569 ราย จําแนกเป็น ผู้ติดเชื้อในประเทศ 2,569 ราย และผู้ป่วยมาจากต่างประเทศ 0 ราย ผู้เสียชีวิต14 ราย ผู้ที่กําลังรักษาตัว 23,029 ราย และมียอดผู้ที่หายป่วยกลับบ้านแล้ว 1,984 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,296,785 ราย จํานวนผู้ที่หายป่วยสะสมจํานวน 2,298,063 ราย จํานวนผู้ป่วยปอดอักเสบรักษาตัวอยู่ในโรงพยาบาล 665 ราย
รัฐบาลไทย-ข่าวทำเนียบรัฐบาล-รมว.สุชาติ ตรวจเยี่ยมฝ่ายแรงงานฯ และพบปะอาสาสมัครแรงงาน ที่กรุงอาบูดาบี สหรัฐอาหรับเอมิเรตส์
วันอังคารที่ 7 ธันวาคม 2564
รมว.สุชาติ ตรวจเยี่ยมฝ่ายแรงงานฯ และพบปะอาสาสมัครแรงงาน ที่กรุงอาบูดาบี สหรัฐอาหรับเอมิเรตส์
...
เมื่อวันที่ 7 ธันวาคม 2564 เวลา 13.30 น. นายสุชาติ ชมกลิ่น รัฐมนตรีว่าการกระทรวงแรงงาน ตรวจเยี่ยมฝ่ายแรงงาน ประจําสถานเอกอัครราชทูต ณ กรุงอาบูดาบี ในโอกาสเดินทางไปราชการ ณ ประเทศสหรัฐอาหรับเอมิเรตส์ โดยมี นายวราวุธ ภู่อภิญญา เอกอัครราชทูต ณ กรุงอาบูดาบี นายชัยวัฒน์ ศิริวัฒน์ กงสุลใหญ่ ณ เมืองดูไบ นางปลิดา ร่วมคํา อัครราชทูตที่ปรึกษา (ฝ่ายแรงงาน) ให้การต้อนรับ พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมด้วย สําหรับฝ่ายแรงงาน ประจําสถานเอกอัครราชทูต ณ กรุงอาบูดาบี ปัจจุบันมีประเทศในความรับผิดชอบ 4 ประเทศ ได้แก่ สหรัฐอาหรับเอมิเรตส์ กาตาร์ โอมาน และอิหร่าน มีอัตรากําลังเจ้าหน้าที่ 4 คน ได้แก่ อัครราชทูตที่ปรึกษา (ฝ่ายแรงงาน) ที่ปรึกษา (ฝ่ายแรงงาน) ล่าม และพนักงานประสานทั่วไป มีแรงงานไทยในเขตรับผิดชอบในปี พ.ศ.2564 ในสหรัฐอาหรับเอมิเรตส์ 5,228 คน กาตาร์ 2,641 คน โอมาน 590 คน และอิหร่าน 91 คน รวมทั้งสิ้น 8,550 คน แรงงานไทยที่มาทํางานในสหรัฐอาหรับเอมิเรตส์ ส่วนใหญ่เป็นภาคธุรกิจบริการ เช่น พ่อครัว แม่ครัว เชฟ นวด สปา พนักงานต้อนรับโรงแรม และช่างต่าง ๆ เป็นต้น
โอกาสนี้ รมว.แรงงาน และคณะ ได้พบปะอาสาสมัครแรงงานไทยในประเทศสหรัฐอาหรับเอมิเรตส์ พร้อมให้โอวาทและแนวทางการปฏิบัติงาน และมอบนโยบายในการปฏิบัติงานให้แก่เจ้าหน้าที่ฝ่ายแรงงาน โดยกล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ฝากความห่วงใยและให้กําลังใจเจ้าหน้าที่ฝ่ายแรงงานของสํานักงานแรงงานไทยและอาสาสมัครแรงงานในต่างประเทศทุกคน ที่ได้ปฏิบัติงานในการประสานดูแลความช่วยเหลือแรงงานไทยในต่างประเทศให้ได้รับข้อมูลข่าวสาร สิทธิประโยชน์ความคุ้มครอง และความปลอดภัยในการทํางานตามกฎหมาย ซึ่งเจ้าหน้าที่สํานักงานแรงงานและอาสาสมัครแรงงานทุกคนถือเป็นผู้ที่มีความสําคัญอย่างยิ่งในการขับเคลื่อนภารกิจของกระทรวงแรงงานให้สําเร็จบรรลุเป้าหมาย เนื่องจากอัตรากําลังข้าราชการและเจ้าหน้าที่ของกระทรวงมีจํานวนจํากัด ไม่เพียงพอต่อการดูแลให้ความคุ้มครองแรงงานทั้งหมด การมีกลุ่มอาสาสมัครเข้ามาช่วยเป็นหูเป็นตา คอยให้เบาะแส ส่งต่อข้อมูลการช่วยเหลือต่าง ๆ ของภาครัฐ ไปสู่กลุ่มพี่น้องแรงงาน ทําให้งานของกระทรวงแรงงานขับเคลื่อนได้อย่างมีประสิทธิภาพ เป็นกลไกเสริมงานภาครัฐได้เป็นอย่างดี โดยเฉพาะอย่างยิ่ง อาสาสมัครแรงงานไทยในต่างประเทศ ที่ช่วยขับเคลื่อนงานด้านแรงงานได้ดียิ่ง ทั้งยังสามารถช่วยส่งต่อข้อมูลข่าวสารที่สําคัญให้ไปถึงแรงงานไทยได้อย่างดี เป็นเครือข่ายความช่วยเหลือซึ่งกันและกัน ยามมีแรงงานไทยตกทุกข์ได้ยากในต่างประเทศ การเดินทางมาราชการในสหรัฐอาหรับเอมิเรตส์ในครั้งนี้ จึงถือเป็นโอกาสอันดีที่ได้พบปะทุกท่าน เพื่อแสดงความขอบคุณต่อการช่วยเหลืองานกระทรวงแรงงาน โดยไม่ได้รับค่าตอบแทน ถือเป็นงานจิตอาสาอย่างแท้จริง
รัฐบาลไทย-ข่าวทำเนียบรัฐบาล-พม. ร่วมกับสภากาชาดไทย และ กทม. ระดมฉีดวัคซีนโควิด - 19 เข็ม 2 ให้กลุ่มเปราะบางในชุมชนตลอดเดือน ต.ค. นี้
วันจันทร์ที่ 25 ตุลาคม 2564
พม. ร่วมกับสภากาชาดไทย และ กทม. ระดมฉีดวัคซีนโควิด - 19 เข็ม 2 ให้กลุ่มเปราะบางในชุมชนตลอดเดือน ต.ค. นี้
พม. ร่วมกับสภากาชาดไทย และ กทม. ระดมฉีดวัคซีนโควิด - 19 เข็ม 2 ให้กลุ่มเปราะบางในชุมชนตลอดเดือน ต.ค. นี้
วันที่ 20 ต.ค. 64เวลา 19.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า เมื่อวันที่ 30 สิงหาคม 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อํานวยการสภากาชาดไทย พระราชทานพระราชวโรกาสให้นายเตช บุนนาค เลขาธิการสภากาชาดไทย นํานายหยาง ซิน อัครราชทูตที่ปรึกษา สถานเอกอัครราชทูตสาธารณรัฐประชาชนจีนประจําประเทศไทย เป็นผู้แทนสภากาชาดจีน เฝ้าทูลละอองพระบาทน้อมเกล้าน้อมกระหม่อมถวายวัคซีนป้องกันโรคโควิด - 19 ซิโนฟาร์ม จํานวน 100,000 โดส เพื่อให้สภากาชาดไทยนําไปให้บริการฉีดแก่ประชาชน เพื่อป้องกันการแพร่ระบาดของโควิด - 19 ซึ่งสภากาชาดไทยได้จัดสรรวัคซีนซิโนฟาร์ม จํานวน 10,000 โดส ให้กับกระทรวงการพัฒนาสังคมและความมั่นคงของมนุษย์ (พม.) โดยร่วมกับกรุงเทพมหานคร จัดตั้งจุดบริการฉีดวัคซีนในชุมชน และจัดชุดบริการเคลื่อนที่สําหรับกลุ่มเปราะบาง ได้แก่ คนพิการ ผู้สูงอายุ ผู้ป่วยติดเตียง และหญิงตั้งครรภ์ที่มีอายุครรภ์ 12 สัปดาห์ขึ้นไป ที่อาศัยอยู่ในพื้นที่ กทม. โดยเฉพาะในชุมชนที่ยังเข้าไม่ถึงวัคซีน ทั้งนี้ กระทรวง พม. ร่วมกับสภากาชาดไทย และ กทม. ได้ลงพื้นที่ตั้งจุดบริการฉีดวัคซีนโควิด - 19 ให้กับกลุ่มเปราะบาง เข็มที่ 1 ในพื้นที่เขตต่างๆ ของ กทม. ตลอดเดือนกันยายนที่ผ่านมา
นางพัชรีกล่าวต่อไปว่า เพื่อเป็นการเพิ่มภูมิคุ้มกันสําหรับการป้องกันโควิด - 19 ให้กับกลุ่มเปราะบาง กระทรวง พม. จึงร่วมกับสภากาชาดไทย และ กทม. บูรณาการลงพื้นที่ ณ จุดบริการฉีดวัคซีนโควิด - 19 เข็ม 2 ในเขตต่างๆ ของ กทม. ตลอดเดือนตุลาคม 2564 โดยเริ่มตั้งแต่วันที่ 9 - 28 ตุลาคม 2564 ดังนี้ 1) 9 ต.ค. 64 ณ วัดนินสุขาราม เขตบางบอน2) 10 ต.ค. 64 ณ วัดม่วง บางแค ซอยเพชรเกษม 63 เขตบางแค3) 12 ต.ค. 64 ณ โครงการอาคารเช่าสุขาภิบาล 1 ซอยนวมินทร์ 74 เขตคันนายาว 4) 18 ต.ค. 64 ณ โรงเรียนวัดอินทาราม เขตธนบุรี 5) 19 ต.ค. 64 ณ สนามกีฬาห้วยขวางเขตดินแดง 6) 22 ต.ค. 64 ณ วัดทัศนารุณสุนทริการาม (วัดตะพาน) เขตราชเทวี7) 23 ต.ค. 64 ณ วัดนินสุขาราม เขตบางบอน 8) 25 ต.ค. 64 ณ ซอยรัชฏภัณฑ์(หมอเหล็ง) สวนราชเทวีภิรมย์ประตู 2 เขตราชเทวี9) 28 ต.ค. 64 ณ โกดังสเตเดียมท่าเรือ เขตคลองเตย และ 10) 29 ต.ค. 64 ณวัด นินสุขาราม เขตบางบอน
นางพัชรีกล่าวเพิ่มเติมว่า สําหรับกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด - 19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 บริการ 24 ชั่วโมง 2) สายด่วนคนพิการ โทร.1479 บริการ 24 ชั่วโมง และ 3) สํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมฯ ในพื้นที่
รัฐบาลไทย-ข่าวทำเนียบรัฐบาล-ยกเว้นการตรวจลงตรานักท่องเที่ยวซาอุดีอาระเบีย
วันพฤหัสบดีที่ 16 มิถุนายน 2565
ยกเว้นการตรวจลงตรานักท่องเที่ยวซาอุดีอาระเบีย
วันเสาร์ที่ 11 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นการท่องเที่ยวเพื่อฟื้นฟูเศรษฐกิจหลังยุคโควิด-19 และส่งเสริมความสัมพันธ์ระหว่างประเทศ โดยอนุมัติหลักการให้นักท่องเที่ยวที่ถือหนังสือเดินทาง หรือ เอกสารแทนหนังสือเดินทาง จากประเทศซาอุดีอาระเบีย สามารถเข้ามาท่องเที่ยวในประเทศไทยได้นานสูงสุด 30 วัน โดยยกเว้นการตรวจลงตราวีซ่า เนื่องจากชาวซาอุดีอาระเบียเป็นนักท่องเที่ยวคุณภาพ มักเดินทางเป็นครอบครัวใหญ่ มีอัตราการใช้จ่ายสูง ซึ่งคาดว่ารัฐบาลซาอุดีอาระเบียจะอนุญาตให้ประชาชนเดินทางมายังประเทศไทยได้เพิ่มขึ้นจากเดิมปีละประมาณ 30,000 คน เป็นปีละ 100,000 – 150,000 คน จะสามารถสร้างรายได้ให้ประเทศไทยไม่ต่ํากว่า 5,000 ล้านบาทต่อปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.ธรรมนัส จับมือ ส.ป.ก. และ พด. เร่งขับเคลื่อนปลูกฟ้าทะลายโจร กระชายขาว สมุนไพรสู้โควิด-19
วันพฤหัสบดีที่ 22 กรกฎาคม 2564
รมช.ธรรมนัส จับมือ ส.ป.ก. และ พด. เร่งขับเคลื่อนปลูกฟ้าทะลายโจร กระชายขาว สมุนไพรสู้โควิด-19
รมช.ธรรมนัส จับมือ ส.ป.ก. และ พด. เร่งขับเคลื่อนปลูกฟ้าทะลายโจร กระชายขาว สมุนไพรสู้โควิด-19
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังมอบนโยบายในการปลูกพืชสมุนไพรฟ้าทะลายโจร ว่าจากสถานการณ์ในปัจจุบันมีการแพร่ระบาดของเชื้อไวรัลโควิด-19เป็นจํานวนมากพืชสมุนไพรที่มีในประเทศไทยได้รับความสนใจหันมาใช้ประโยชน์โดยเฉพาะในช่วงนี้ทางกระทรวงเกษตรและสหกรณ์พร้อมที่จะให้การสนับสนุนในการสํารวจพื้นที่การเพาะปลูกเช่นคุณภาพของดินและน้ํารวมถึงสภาพภูมิอากาศและพร้อมที่จะช่วยในการแนะนําความรู้ในการเพาะปลูก
“จากสถานการณ์ในปัจจุบันการแพร่ระบาดของไวรัลโควิด-19นั้นรวดเร็วและมีจํานวนผู้ติดเชื้อมากขึ้นสมุนไพรไทยโดยเฉพาะฟ้าทะลายโจรจึงเป็นหนึ่งในทางเลือกที่สามารถนําไปใช้ในการรักษาผู้ป่วยโรคโควิด-19ทางกระทรวงเกษตรฯจึงสนับสนุนให้ทางสํานักงานการปฏิรูปที่ดิน(ส.ป.ก.)จึงจะใช้ศูนย์ส่งเสริมและขยายพันธุ์ในเขตปฏิรูปที่ดินจํานวน5ศูนย์และศูนย์สมุนไพรแบบครบวงจรที่อ.แม่มอกจ.ลําปางในการปลูกต้นกล้าฟ้าทะลายโจร ขิงข่ากระชายขาวและตะไคร้ซึ่งในแต่ละศูนย์จะผลิตต้นกล้าได้อย่างน้อย100,000กล้าพร้อมนําไปแจกจ่ายให้แก่เกษตรกรกว่า30,000รายและจะให้ทางกรมพัฒนาที่ดินเข้าช่วยสนับสนุนในการให้ความรู้เกี่ยวการใช้ดินและน้ํานํานวัตกรรมใหม่ๆมาส่งเสริมในการผลิตและจะให้ทางกองทุนการปฏิรูปที่ดินเพื่อเกษตรกรรมเป็นผู้รับซื้อผลผลิตที่ได้เพื่อนําไปแจกจ่ายให้ประชาชนต่อไป”ร้อยเอกธรรมนัสกล่าว
ทั้งนี้ฟ้าทะลายโจรที่ใช้ในการรักษาโควิด-19เพราะจากผลการวิจัยหลายแห่งได้ระบุถึงสรรพคุณในการป้องกันและรักษาโควิดได้เนื่องจากมีสารสําคัญคือแอนโดรกราโฟไลด์(Andrographolide)มีสรรพคุณสามารถลดความรุนแรงของโรคในผู้ป่วยโรคโควิด-19ที่มีอาการไม่หนักได้ซึ่งในขณะนี้ฟ้าทะลายโจรขาดตลาดอย่างมากเพราะประชาชนเริ่มมั่นใจในตัวสมุนไพรมากขึ้นดังนั้นนี่จะเป็นอีกทางเลือกหนึ่งในการรักษาและนับเป็นโอกาสของเกษตรกรผู้ปลูกพืชสมุนไพรสามารถปลูกฟ้าทะลายโจรให้มีคุณภาพมีสารสําคัญเพียงพอเพื่อแปรรูปผลผลิตจําหน่ายเองหรือจําหน่ายเป็นวัตถุดิบให้กับหน่วยงานที่จะนําไปแปรรูปเป็นยาเพื่อใช้ในการรักษาต่อไปได้
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 25 กรกฎาคม 2564​ พบพนักงานติดเชื้อไวรัส COVID-19 จำนวน 7 ราย
วันอาทิตย์ที่ 25 กรกฎาคม 2564
ประกาศ ขสมก. ประจําวันที่ 25 กรกฎาคม 2564​ พบพนักงานติดเชื้อไวรัส COVID-19 จํานวน 7 ราย
ประกาศ ขสมก. ประจําวันที่ 25 กรกฎาคม 2564​ พบพนักงานติดเชื้อไวรัส COVID-19 จํานวน 7 ราย
1) พนักงานขับรถโดยสารปรับอากาศ สาย 510 เพศชาย อายุ 50 ปี
2) พนักงานขับรถโดยสารปรับอากาศ สาย 49 เพศชาย อายุ 42 ปี
3) พนักงานขับรถโดยสารธรรมดา สาย 49 เพศชาย อายุ 45 ปี
4) พนักงานขับรถโดยสารปรับอากาศ สาย 509 เพศชาย อายุ 23 ปี
5) พนักงานเก็บค่าโดยสารรถปรับอากาศ สาย 509 เพศหญิง อายุ 23 ปี
6) พนักงานขับรถโดยสารปรับอากาศ สาย 21 เพศชาย อายุ 40 ปี
7) พนักงานขับรถโดยสารธรรมดา สาย 179 เพศชาย อายุ 46 ปี
รัฐบาลไทย-ข่าวทำเนียบรัฐบาล-โกดังชาบู เปิดร้านอีกครั้ง หลัง พม. ช่วยเติมพลัง แก้มรสุมชีวิต
วันจันทร์ที่ 14 กุมภาพันธ์ 2565
โกดังชาบู เปิดร้านอีกครั้ง หลัง พม. ช่วยเติมพลัง แก้มรสุมชีวิต
โกดังชาบู เปิดร้านอีกครั้ง หลัง พม. ช่วยเติมพลัง แก้มรสุมชีวิต
เมื่อวันที่ 11 ก.พ. 65เป็นวันแรกที่ร้านโกดังชาบู ย่านตลาดพลู กทม. กลับมาเปิดให้บริการอีกครั้ง หลังจาก 1 สัปดาห์ ที่นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)นําทีมผู้บริหารระดับสูง และเจ้าหน้าที่ พม. ลงพื้นที่เร่งช่วยแก้ปัญหาครอบครัวนางสาวมธุรา อดเหนียว (แก้ว) เจ้าของร้านโกดังชาบู โดยบอกว่าที่กลับมาอีกครั้งเพราะได้กําลังใจรอบด้าน รวมทั้งเอฟซีต่างเรียกร้องให้เปิดบริการอีกครั้ง
สัปดาห์ที่ผ่านมา กระทรวง พม. มาให้คําปรึกษาเรื่องหนี้สินของร้าน มีเจ้าหน้าที่ธนาคารแห่งประเทศไทยได้มาให้คําแนะนําในการพักชําระหนี้ ส่วนการติดค้างค่าไฟฟ้าจํานวนหลายเดือน ทางการไฟฟ้าฯ ให้ร้านทยอยผ่อนชําระเป็นบางเดือนได้ เพื่อไม่ให้ถูกตัดไฟฟ้า
ส่วนสามีมีอาการป่วยซึมเศร้า ขณะนี้ มีอาการดีขึ้น เนื่องจากมีความผ่อนคลายและรู้สึกดีขึ้น และ ทาง พม.ได้ช่วยเร่งนัดจิตแพทย์เพื่อให้เข้ารับการตรวจสุขภาพและรักษาอย่างถูกต้องภายในเดือน ก.พ. นี้ ขณะที่ กรมกิจการสตรีและสถาบันครอบครัว กรมกิจการเด็กและเยาวชน กระทรวง พม. จะโอนเงินสงเคราะห์เข้าบัญชีให้กับสมาชิก 3 คนๆ ละ 3,000 บาท ที่มีคุณสมบัติตามเกณฑ์ ด้วย
เรื่องบริหารจัดการร้าน ได้นัดทีมร้านอาหารเข้ามาช่วยในเรื่องการลดต้นทุน และเชฟชุมพล แจ้งไพร จะเข้ามาสอนทําอาหารเมนูพิเศษเพื่อรับทําอาหารกล่อง นอกจากนี้ จะช่วยเพิ่มรายได้ด้วยการขายฟักทองออนไลน์ในราคาที่ถูกกว่าซุปเปอร์มาร์เก็ต กระทรวง พม. ช่วยติดต่อ ฟาร์มรัก จังหวัดเชียงใหม่ มาให้ โดยลูกค้าที่สนใจ สั่งซื้อผ่านแอปพลิเคชั่นส่งอาหาร Robinhood ได้ด้วย
รัฐบาลไทย-ข่าวทำเนียบรัฐบาล-สธ.เร่งรณรงค์ฉีดวัคซีนโควิดเข็มกระตุ้นต่อเนื่องหลังสงกรานต์ ลดความเสี่ยงอาการรุนแรงและเสียชีวิต
วันอังคารที่ 19 เมษายน 2565
สธ.เร่งรณรงค์ฉีดวัคซีนโควิดเข็มกระตุ้นต่อเนื่องหลังสงกรานต์ ลดความเสี่ยงอาการรุนแรงและเสียชีวิต
ปลัดกระทรวงสาธารณสุข เผย กลยุทธ์ฉีดวัคซีนโควิดผ่าน รพ.สต.ช่วยผู้สูงอายุยินยอมมารับวัคซีนเพิ่มขึ้น ส่วนยอดฉีดวัคซีนช่วงสงกรานต์เฉลี่ยวันละ 6 หมื่นโดสต่อวัน ยังไม่รวมยอดจาก รพ.สต. ย้ําหลังสงกรานต์ยังต้องฉีดวัคซีนต่อเนื่อง ทุกคนต้องช่วยกันเข้มมาตรการ
ปลัดกระทรวงสาธารณสุข เผย กลยุทธ์ฉีดวัคซีนโควิดผ่าน รพ.สต.ช่วยผู้สูงอายุยินยอมมารับวัคซีนเพิ่มขึ้น ส่วนยอดฉีดวัคซีนช่วงสงกรานต์เฉลี่ยวันละ 6 หมื่นโดสต่อวัน ยังไม่รวมยอดจาก รพ.สต. ย้ําหลังสงกรานต์ยังต้องฉีดวัคซีนต่อเนื่อง ทุกคนต้องช่วยกันเข้มมาตรการ เพื่อลดการแพร่เชื้อไปยังกลุ่มเสี่ยง ป้องกันการป่วยรุนแรงและเสียชีวิต
วันนี้ (19 เมษายน 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขได้รณรงค์ให้ลูกหลานที่เดินทางกลับบ้านช่วงสงกรานต์พาผู้สูงอายุไปรับวัคซีนเข็มกระตุ้นเพื่อเพิ่มภูมิคุ้มกันโดยกระจายวัคซีนโควิด 19 ไปถึงระดับโรงพยาบาลส่งเสริมสุขภาพตําบล (รพ.สต.) ทั่วประเทศ เพื่อให้มารับวัคซีนใกล้บ้านได้สะดวก ส่วนยอดการฉีดวัคซีนโควิด 19 ช่วงเทศกาลสงกรานต์ที่ผ่านมาเฉลี่ย 6 หมื่นโดสต่อวันนั้นเป็นจํานวนการฉีดวัคซีนในโรงพยาบาล ยังไม่รวมการฉีดจาก รพ.สต. ซึ่งอยู่ระหว่างดําเนินการรายงานเข้าระบบ ทั้งนี้ จากการติดตามพบว่า การใช้กลไก รพ.สต.เพื่อส่งเสริมการฉีดวัคซีนช่วงสงกรานต์ ทําให้มีผู้เข้ามารับวัคซีนจํานวนเพิ่มมากขึ้น โดยเฉพาะผู้สูงอายุที่ยังไม่ยอมเข้ารับการฉีดวัคซีนเนื่องจากเดินทางลําบากหรือไม่มีคนพาไปก็ได้ลูกหลานพามาฉีดใกล้บ้าน รวมถึงบางจังหวัดยังมีการใช้กลยุทธ์พาเข็มไปหาแขน ส่วนข้อกังวลเรื่องผลข้างเคียงก็ได้เจ้าหน้าที่ รพ.สต.ช่วยสื่อสารทําความเข้าใจ ทําให้ยินยอมมารับวัคซีนมากขึ้น โดยจํานวนการฉีดจาก รพ.สต.จะทยอยรายงานเข้าระบบและจะได้ผลสรุปเร็วๆ นี้
นพ.เกียรติภูมิกล่าวต่อว่า ช่วงหลังสงกรานต์อาจมีการติดเชื้อเพิ่มขึ้น ซึ่งกลุ่มเสี่ยง 607 คือ ผู้สูงอายุและผู้มีโรคประจําตัวเรื้อรังจะมีความเสี่ยงสูงในการติดเชื้อแล้วมีอาการรุนแรงและเสียชีวิตได้ จึงต้องช่วยกันเข้มมาตรการทําตนเองให้ปลอดเชื้อ (Self Clean Up) ด้วยการทํางานที่บ้าน 7 วัน ตรวจ ATK ก่อนกลับเข้าทํางาน และใช้มาตรการ 2U คือ Universal Prevention ป้องกันตนเองขั้นสูงสุด โดยสวมหน้ากากอนามัยตลอดเวลาล้างมือบ่อยๆ เว้นระยะห่าง ลดการรวมตัวรับประทานอาหารภายในบ้าน โดยเฉพาะช่วง 2 สัปดาห์นี้ เพื่อช่วยลดความเสี่ยงการแพร่เชื้อไปยังผู้สูงอายุในบ้าน และ Universal Vaccination โดยขอความร่วมมือประชาชนเข้ารับการฉีดวัคซีนโควิด 19 อย่างต่อเนื่อง ซึ่งขณะนี้การฉีดวัคซีนเข็มกระตุ้นยังมีความครอบคลุมประมาณ 36%เฉพาะผู้สูงอายุฉีดเข็มกระตุ้นครอบคลุม 39.4% ซึ่งตามเป้าหมายต้องการให้ได้ประมาณ 80% เพื่อลดอัตราการติดเชื้อ ลดความรุนแรงและการเสียชีวิต
************************************** 19 เมษายน 2565
รัฐบาลไทย-ข่าวทำเนียบรัฐบาล-ดีอีเอสจัดประชุมคณะกรรมการคุ้มครองข้อมูลส่วนบุคคลนัดแรก
วันเสาร์ที่ 12 กุมภาพันธ์ 2565
ดีอีเอสจัดประชุมคณะกรรมการคุ้มครองข้อมูลส่วนบุคคลนัดแรก
ดีอีเอสจัดประชุมคณะกรรมการคุ้มครองข้อมูลส่วนบุคคลนัดแรก
เมื่อวันที่10กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมประชุมคณะกรรมการคุ้มครองข้อมูลส่วนบุคคลครั้งที่1/2565ในฐานะรองประธานและนายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทําหน้าที่เลขาธิการคณะกรรมการคุ้มครองข้อมูลส่วนบุคคลเป็นเลขานุการการประชุมณห้องประชุม801และผ่านสื่ออิเล็กทรอนิกส์
คณะกรรมการคุ้มครองข้อมูลส่วนบุคคลประกอบด้วยประธานกรรมการ(นายเธียรชัยณ​นคร)กรรมการผู้ทรงคุณวุฒิ9ท่านและกรรมการโดยตําแหน่ง7ท่านประชุมร่วมกันเป็นครั้งแรกเพื่อกําหนดกรอบการทํางานขับเคลื่อนการบังคับใช้กฎหมายคุ้มครองข้อมูลส่วนบุคคล(PDPA)คณะกรรมการฯได้กําหนดแผนการทํางานในระยะ6เดือนแรกเพื่อผลักดันเรื่องเร่งด่วนได้แก่การจัดตั้งสํานักงานและการบังคับใช้กฎหมายลําดับรอง
คณะกรรมการฯรับทราบการเตรียมการที่ผ่านมาเพื่อรองรับการบังคับใช้กฎหมายของสํานักงานปลัดกระทรวงดิจิทัลเพื่อเศรษฐกิจและสังคมทําหน้าที่สํานักงานคณะกรรมการคุ้มครองข้อมูลส่วนบุคคล(สคส.)ทั้งเรื่องการจัดทํา(ร่าง)กฎหมายลําดับรอง(ร่าง)แผนแม่บทส่งเสริมการคุ้มครองข้อมูลส่วนบุคคล(ร่าง)แนวปฏิบัติเกี่ยวกับการคุ้มครองข้อมูลส่วนบุคคล(ร่าง)โครงสร้างอัตรากําลังและแผนปฏิบัติการของสํานักงานการสร้างความตระหนักรู้และให้คําปรึกษาแก่ทุกภาคส่วนความร่วมมือกับองค์กรระหว่างประเทศรวมถึงการเตรียมพัฒนาแพลตฟอร์มภาครัฐเพื่อรองรับการปฏิบัติตามกฎหมายคุ้มครองข้อมูลส่วนบุคคล
คณะกรรมการฯให้ความสําคัญกับการสร้างความรู้ความเข้าใจและสร้างความชัดเจนในการบังคับใช้แก่ทุกภาคส่วนเนื่องจากเป็นกฎหมายกลางที่กําหนดมาตรฐานและกลไกในการคุ้มครองข้อมูลส่วนบุคคลของประเทศนอกจากนี้คณะกรรมการฯได้แต่งตั้งคณะอนุกรรมการกฎหมายเพื่อจัดทําแผนกลั่นกรองกฎหมายลําดับรองและเสนอแนวทางการให้ความเห็นและตอบข้อหารือ
***************
รัฐบาลไทย-ข่าวทำเนียบรัฐบาล-รฟม. กำชับผู้รับจ้างขุดลอกท่อระบายน้ำและลำรางในแนวก่อสร้างรถไฟฟ้า
วันพุธที่ 29 กันยายน 2564
รฟม. กําชับผู้รับจ้างขุดลอกท่อระบายน้ําและลํารางในแนวก่อสร้างรถไฟฟ้า
เพื่อเพิ่มประสิทธิภาพการระบายน้ํา โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคทนาคม ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้มอบหมายให้โครงการฯ ติดตามเฝ้าระวังพื้นที่ก่อสร้างรถไฟฟ้าตลอดแนวถนนรัชดาภิเษก ถนนวัฒนธรรม ถนนเทียมร่วมมิตร ถนนพระราม 9 และถนนรามคําแหง เพื่อรับมือช่วงฤดูฝนและบรรเทาปัญหาน้ําท่วมขัง โดยกําชับให้ผู้รับจ้างก่อสร้างงานโยธาทุกสัญญาดําเนินการลอกท่อระบายน้ําและลํารางตลอดแนวเส้นทางโครงการฯ เพื่อป้องกันเศษวัสดุอุดตันในแนวก่อสร้างรถไฟฟ้า อีกทั้งเพื่อเพิ่มประสิทธิภาพการระบายน้ําให้ดีมากยิ่งขึ้น โดยแบ่งพื้นที่ดังนี้
- กิจการร่วมค้า ซีเคเอสที ผู้รับจ้างงานออกแบบและก่อสร้างอุโมงค์ทางวิ่งและสถานีใต้ดิน สัญญาที่ 1 ช่วงศูนย์วัฒนธรรมฯ - รามคําแหง 12 และสัญญาที่ 2 ช่วงรามคําแหง 12- หัวหมาก ดําเนินการลอกท่อระบายน้ํา บริเวณพื้นที่ก่อสร้างตั้งแต่สถานีศูนย์วัฒนธรรมแห่งประเทศไทย สถานี รฟม. และสถานีวัดพระราม ๙ ตลอดแนวถนนรัชดาภิเษก ถนนวัฒนธรรม ถนนเทียมร่วมมิตร ถนนพระราม 9 และถนนรามคําแหง
- บริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน) ผู้รับจ้างงานก่อสร้างโครงสร้างทางวิ่งและสถานียกระดับ สัญญาที่ 4 ช่วงคลองบ้านม้า - สุวินทวงศ์ ดําเนินการลอกท่อลํารางสาธารณะบริเวณซอยรามคําแหง 112 ช่วงซอยรามคําแหง 155-157 และซอยรามคําแหง 163
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้างฯ ลอกท่อระบายน้ําตามแนวก่อสร้างรถไฟฟ้า อย่างต่อเนื่องทุก ๆ 3 เดือน และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการฯ
ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine
รัฐบาลไทย-ข่าวทำเนียบรัฐบาล-กรมทางหลวงชนบทสร้างทางลอดต่างระดับ บนถนนเลี่ยงเมืองสันป่าตอง - หางดง จังหวัดเชียงใหม่ เสร็จสมบูรณ์
วันอังคารที่ 12 กรกฎาคม 2565
กรมทางหลวงชนบทสร้างทางลอดต่างระดับ บนถนนเลี่ยงเมืองสันป่าตอง - หางดง จังหวัดเชียงใหม่ เสร็จสมบูรณ์
เพิ่มศักยภาพการระบายปริมาณรถของถนนวงแหวนรอบเมือง ส่งเสริมเศรษฐกิจ การท่องเที่ยวในพื้นที่และจังหวัดใกล้เคียง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างทางลอดต่างระดับ บนถนนเลี่ยงเมืองสันป่าตอง - หางดง อําเภอสันป่าตองและหางดง จังหวัดเชียงใหม่ (ชม.3035) เสร็จสมบูรณ์ พร้อมเปิดให้ประชาชนและนักท่องเที่ยวได้ใช้สัญจรเรียบร้อยแล้ว จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสําคัญในเรื่องของการเพิ่มประสิทธิภาพและยกระดับการเดินทางให้กับประชาชน รวมถึงการแก้ไขปัญหาการจราจรติดขัด บนทางหลวงสายหลัก ทช. จึงได้ดําเนินการก่อสร้างโครงการทางลอดต่างระดับ บนถนนเลี่ยงเมืองสันป่าตอง - หางดงอําเภอสันป่าตองและหางดง จังหวัดเชียงใหม่ บริเวณแยกต้นเกว๋น (เชื่อม ทล.121 และ ทล.1269) รวมระยะทาง 1.830 กิโลเมตร โดยได้ดําเนินการก่อสร้างทางลอดคู่ขนาน 4 ช่องจราจร (ไป - กลับ) กว้างช่องจราจรละ 3.50 เมตรความยาว 462.50 เมตร โครงสร้างข้ามคลองชลประทานบนทางแยก กว้าง 70 เมตร ยาว 17 เมตร และก่อสร้างทางเชื่อมบน ทล.121 และ ทล.1269 ขนาด 2 - 4 ช่องจราจร กว้างช่องจราจรละ 3.50 เมตร พร้อมติดตั้งระบบสัญญาณไฟจราจรไฟฟ้าแสงสว่าง เครื่องหมายจราจรและอุปกรณ์ความปลอดภัย และระบบควบคุมการระบายน้ําในทางลอด ใช้งบประมาณในการก่อสร้างรวม 720.300 ล้านบาท ทั้งนี้ เพื่อแบ่งเบาปริมาณการจราจรบนถนนสายหลัก เพิ่มประสิทธิภาพในการแก้ไขปัญหาการจราจรติดขัดบน ทล.108 ช่วงผ่านเขตเมืองหางดง สันป่าตอง และบ้านทุ่งเสี้ยว เนื่องจากถนนสาย ทล.108 เป็นเส้นทางสายหลักที่เชื่อมไปยังอําเภอหางดง สันป่าตอง จอมทอง และฮอด รวมถึงอําเภอแม่สะเรียง จังหวัดแม่ฮ่องสอน ตลอดจนช่วยเพิ่มศักยภาพในการระบายปริมาณรถของถนนวงแหวนรอบเมืองเชียงใหม่ ส่งเสริมการท่องเที่ยวในพื้นที่จังหวัดเชียงใหม่และจังหวัดใกล้เคียง ให้ประชาชนและนักท่องเที่ยวสามารถเดินทางได้อย่างสะดวกรวดเร็วปลอดภัยอย่างยั่งยืน
รัฐบาลไทย-ข่าวทำเนียบรัฐบาล-ดีอีเอส ประกาศหนุนการจัดการการสื่อสารอย่างมีส่วนร่วมในวิกฤตสุขภาพ
วันพุธที่ 15 ธันวาคม 2564
ดีอีเอส ประกาศหนุนการจัดการการสื่อสารอย่างมีส่วนร่วมในวิกฤตสุขภาพ
ดีอีเอส ประกาศหนุนการจัดการการสื่อสารอย่างมีส่วนร่วมในวิกฤตสุขภาพ
ผู้ตรวจราชการกระทรวงดิจิทัลฯหนุนวาระขับเคลื่อนมติสมัชชาสุขภาพแห่งชาติครั้งที่14ย้ําความสําคัญเรื่องการจัดการการสื่อสารอย่างมีส่วนร่วมในวิกฤตสุขภาพเผยผลงานศูนย์ต่อต้านข่าวปลอม2ปีที่ผ่านมาพบเฟคนิวส์ข่าวหมวดสุขภาพที่เข้าเกณฑ์ตรวจสอบ6,704เรื่อง
นางสาวชมภารี ชมภูรัตน์ ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)กล่าวในโอกาสร่วมเปิดการประชุมและรับรองระเบียบวาระสมัชาสุขภาพแห่งชาติครั้งที่14พ.ศ. 2564ว่ากระทรวงดิจิทัลฯและคณะกรรมการจัดการขับเคลื่อนมติสมัชชาสุขภาพแห่งชาติครั้งที่14มีบทบาทร่วมกันในการขับเคลื่อนมติสมัชชาสุขภาพแห่งชาติในประเด็นการจัดการการสื่อสารอย่างมีส่วนร่วมในวิกฤตสุขภาพ
ทั้งนี้การสื่อสารในภาวะวิกฤตสุขภาพมีความสําคัญและจําเป็นอย่างยิ่งโดยเฉพาะประเด็นการสื่อสารที่สร้างความสับสนในสังคมเช่นข่าวลวงข่าวปลอมและการบิดเบือนข้อเท็จจริงที่สร้างผลกระทบต่อความเชื่อมั่นต่อการสื่อสารและล่วงละเมิดสิทธิส่วนบุคคลโดยศูนย์ต่อต้านข่าวปลอมภายใต้การดําเนินงานของกระทรวงดิจิทัลฯมีหน้าที่ดําเนินการตรวจสอบวิเคราะห์และรับแจ้งเบาะแสข้อมูลข่าวสารที่นําเสนอไม่ตรงข้อเท็จจริงที่ถูกเผยแพร่อยู่ในสังคมและนําเสนอข้อมูลที่ถูกต้องให้ทุกหน่วยงานรวมถึงภาคประชาชนรับทราบโดยตรงอย่างทันท่วงที
โดยนับตั้งแต่จัดตั้งศูนย์ต่อต้านข่าวปลอมเมื่อวันที่1พ.ย. 62ปัจจุบันพบเรื่องที่ต้องดําเนินการตรวจสอบ(Verify)ในหมวดข่าวสุขภาพจํานวนรวม6,704เรื่อง(อัพเดทณวันที่30พ.ย. 64)
“เราขอสนับสนุนร่างมติระเบียบวาระการจัดการการสื่อสารอย่างมีส่วนร่วมในวิกฤตสุขภาพ
ในทุกประเด็นโดยเฉพาะในข้อ3เรื่องการสื่อสารในภาวะวิกฤตอย่างมีส่วนร่วมที่ครอบคลุม
และทั่วถึงและข้อ6เรื่องการให้ความสําคัญกับการกํากับทิศทางและความถูกต้องของข้อมูลข่าวสารวิกฤตสุขภาพในสังคมโดยบังคับใช้ระเบียบข้อบังคับหรือกฎหมายที่เกี่ยวข้องอย่างเหมาะสมเป็นธรรมรวดเร็วและทันต่อสถานการณ์”นางสาวชมภารีกล่าว
โดยให้หน่วยงานที่รับผิดชอบเฝ้าระวังจัดการกับข่าวลวงข่าวปลอมและการบิดเบือนที่สร้างผลกระทบต่อความเชื่อมั่นที่มีต่อการสื่อสารของภาครัฐและการละเมิดสิทธิส่วนบุคคลในสังคมตลอดจนประชาสัมพันธ์ผลการดําเนินงานและช่องทางรับข้อมูลจากประชาชนทั้งนี้ให้คํานึงถึงสิทธิเสรีภาพของประชาชนในการแสดงความคิดเห็นที่บัญญัติไว้ในรัฐธรรมนูญแห่งราชอาณาจักรไทยฉบับปัจจุบันด้วย
นางสาวชมภารีกล่าวว่านอกจากนี้ต้องสร้างให้เกิดความเข้าใจในกระบวนการตรวจสอบข่าวปลอมได้ด้วยตนเองวิธีเช็คแหล่งที่มาวิธีสังเกตการพาดหัวข้อข่าวการแจ้งเบาะแสให้กับศูนย์ต่อต้านข่าวปลอมตามข้อสั่งการนายกรัฐมนตรีการชี้แจงข้อเท็จจริงให้ประชาชนรับทราบอย่างรวดเร็วกรณีปัญหาข่าวปลอมในสื่อต่างๆเน้นความรวดเร็วและทุกจังหวัดอาจต้องเตรียมพร้อมในการจัดให้มีศูนย์ต่อต้านข่าวปลอมจังหวัดเพื่อตรวจสอบข่าวปลอมที่เกี่ยวข้องและต้องมีการชี้แจงให้ประชาชนได้รับทราบ
ขณะเดียวกันกระทรวงดิจิทัลฯมีแผนการดําเนินการอย่างต่อเนื่องของศูนย์ต่อต้านข่าวปลอมที่มุ่งเน้นสร้างการรับรู้เพื่อรู้เท่าทันปัญหาข่าวปลอมให้กับประชาชนและสร้างเครือข่ายสนับสนุนการขับเคลื่อนการตรวจสอบเฝ้าระวังการเผยแพร่ข้อมูลที่บิดเบือนซึ่งส่งผลกระทบต่อสังคมและประชาชน
************
รัฐบาลไทย-ข่าวทำเนียบรัฐบาล-​โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันอังคารที่ 31 สิงหาคม 2564
​โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564
อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 30 ส.ค.64 จํานวน 900 คน
- ฉีดไปแล้ว 11,600 คน
- ต้องฉีดอีก 21,400 คน
รัฐบาลไทย-ข่าวทำเนียบรัฐบาล-กค. ชี้แจงข้อวิจารณ์กรณีร้านค้าโครงการคนละครึ่งถูกเก็บภาษีย้อนหลัง
วันจันทร์ที่ 2 พฤษภาคม 2565
กค. ชี้แจงข้อวิจารณ์กรณีร้านค้าโครงการคนละครึ่งถูกเก็บภาษีย้อนหลัง
สํานักงานเศรษฐกิจการคลัง ระบุผู้ประกอบการที่เป็นบุคคลธรรมดา ไม่ว่าจะประกอบกิจการที่เข้าร่วมโครงการของรัฐหรือไม่ หากมีเงินได้พึงประเมินถึงเกณฑ์ที่กฎหมายกําหนด มีหน้าที่ต้องเสียภาษี
จากกรณีนายชนินทร์ รุ่งธนเกียรติ รองโฆษกพรรคเพื่อไทย กล่าวถึงกระแสในโซเชียลมีเดียกรณีร้านค้าหลายแห่งงดรับการจ่ายเงินผ่านโครงการคนละครึ่ง รวมถึงระบบการจ่ายเงินผ่าน e-wallet หรือกระเป๋าตังค์ของรัฐ เพราะถูกเรียกเก็บภาษีรายได้บุคคลธรรมดาย้อนหลังจํานวนมาก สะท้อนว่า นรม.ในฐานะหัวหน้าทีมเศรษฐกิจไม่เข้าใจปัญหาความความเดือดร้อนของประชาชนอย่างแท้จริง ภายใต้บรรยากาศเศรษฐกิจที่ย่ําแย่ ค่าครองชีพพุ่งสูง แต่มาตรการช่วยเหลือด้านเศรษฐกิจของรัฐบาลกลับมีการขูดรีดภาษีเป็นการซ้ําเติมประชาชนนั้น
วันที่ 2 พฤษภาคม 2565 นายพรชัย ฐีระเวช ผู้อํานวยการสํานักงานเศรษฐกิจการคลัง กระทรวงการคลัง กล่าวว่าผู้ประกอบการที่เป็นบุคคลธรรมดา ไม่ว่าจะประกอบกิจการที่เข้าร่วมโครงการของรัฐหรือไม่ หากผู้ประกอบการมีเงินได้พึงประเมินถึงเกณฑ์ที่กฎหมายกําหนด มีหน้าที่ต้องนําเงินได้พึงประเมินมายื่นแบบแสดงรายการภาษีเงินได้บุคคลธรรมดา โดยการเสียภาษีเงินได้บุคคลธรรมดาเป็นการประเมินตนเองของผู้ประกอบการ ซึ่งผู้ประกอบการสามารถนําเอกสารหลักฐานต้นทุนในการประกอบกิจการมาหักค่าใช้จ่ายจากยอดขายเพื่อคํานวณภาษีเงินได้ที่จะต้องชําระ หรือหากไม่มีการเก็บเอกสารหลักฐานต้นทุนก็สามารถเลือกหักค่าใช้จ่ายเป็นการเหมาตามที่กฎหมายกําหนดได้ ซึ่งภาระภาษีของผู้ประกอบการขึ้นอยู่กับรายได้สุทธิหลังหักค่าใช้จ่ายตามจริงหรือในอัตราเหมาตามที่กฎหมายกําหนด รวมทั้งค่าลดหย่อนต่างๆ
ทั้งนี้ หากรายได้สุทธิหลังหักค่าใช้จ่ายและค่าลดหย่อนดังกล่าว ไม่ถึงเกณฑ์ที่ต้องเสียภาษีตามที่กฎหมายกําหนด ผู้ประกอบการจะไม่มีภาระภาษีเงินได้บุคคลธรรมดาที่จะต้องชําระแต่อย่างใด และสําหรับผู้ประกอบการที่มีรายได้เกิน 1.8 ล้านบาทต่อปี มีหน้าที่ต้องจดทะเบียนภาษีมูลค่าเพิ่ม กับกรมสรรพากร และเรียกเก็บภาษีมูลค่าเพิ่มจากผู้ซื้อสินค้าหรือบริการ รวมทั้งนําส่งภาษีมูลค่าเพิ่มให้แก่กรมสรรพากรตามที่กฎหมายกําหนดไว้อีกประการหนึ่งด้วย นอกจากนี้ กรมสรรพากรได้พัฒนากระบวนการทางอิเล็กทรอนิกส์ในการจดทะเบียน ยื่นแบบภาษี ชําระภาษี และคืนภาษี ทุกขั้นตอนผ่านระบบ Tax from Home ซึ่งเป็นการช่วยอํานวยความสะดวกให้ผู้ประกอบการ ผ่านทางเว็บไซต์กรมสรรพากร www.rd.go.th
ทั้งนี้ รัฐบาลดําเนินโครงการคนละครึ่งเพื่อกระตุ้นเศรษฐกิจ ลดภาระค่าใช้จ่ายให้แก่ประชาชน และส่งผ่านกําลังซื้อไปสู่ผู้ประกอบการให้มีรายได้เพิ่ม เมื่อผู้ประกอบการมีรายได้เพิ่มขึ้นแล้วและอยู่ในเกณฑ์เสียภาษีตามกฎหมายก็สามารถไปชําระภาษีได้ โดยฐานข้อมูลโครงการคนละครึ่งไม่ได้มีการเชื่อมต่อระบบกับกรมสรรพากร เพื่อตรวจสอบรายได้แต่อย่างใด ซึ่งสําหรับโครงการคนละครึ่ง ระยะที่ 4 ได้สิ้นสุดโครงการเมื่อวันที่ 30 เมษายน 2565
ที่ผ่านมา มีผู้ใช้สิทธิ 26.27 ล้านราย และยอดการใช้จ่ายรวม 61,835.1 ล้านบาท และมีผู้ประกอบการที่เข้าร่วมโครงการคนละครึ่งระยะที่ 4 จํานวน 1.36 ล้านราย โดยเป็นผู้ประกอบการรายใหม่ 2.98 หมื่นราย แสดงให้เห็นถึง ความร่วมมือของประชาชนและผู้ประกอบการที่มีส่วนช่วยส่งเสริมการบริโภคในทุกพื้นที่ทั่วประเทศ ซึ่งมีส่วนสําคัญในการสนับสนุนกิจกรรมทางเศรษฐกิจ การค้า การผลิต และการจ้างงานที่เกี่ยวเนื่องตลอดทั้งห่วงโซ่อุปทาน และส่งเสริมการฟื้นตัวของเศรษฐกิจไทยในไตรมาสที่ 1 และ 2 ให้ขยายตัวได้อย่างต่อเนื่องต่อไป
รัฐบาลไทย-ข่าวทำเนียบรัฐบาล-อนุทิน ส่งผู้ติดเชื้อกลุ่มสีเขียว กลับภูมิลำเนาด้วยรถไฟขบวนพิเศษ
วันอังคารที่ 27 กรกฎาคม 2564
อนุทิน ส่งผู้ติดเชื้อกลุ่มสีเขียว กลับภูมิลําเนาด้วยรถไฟขบวนพิเศษ
รองนายกรัฐมนตรีและรัฐมนตรีว่าการกระทรวงสาธารณสุข ร่วมส่งผู้ติดเชื้อโควิด19 กลุ่มสีเขียว 135 ราย กลับภูมิลําเนาด้วยรถไฟขบวนพิเศษ เส้นทางอีสานใต้ 7 จังหวัด
รองนายกรัฐมนตรีและรัฐมนตรีว่าการกระทรวงสาธารณสุข ร่วมส่งผู้ติดเชื้อโควิด19 กลุ่มสีเขียว 135 ราย กลับภูมิลําเนาด้วยรถไฟขบวนพิเศษ เส้นทางอีสานใต้ 7 จังหวัด ย้ําควบคุมป้องกันการแพร่กระจายเชื้อตามมาตรฐาน และมีทีมแพทย์ดูแลปลอดภัยตลอดเส้นทาง
วันนี้ (27 กรกฎาคม 2564) ที่สถานีรถไฟรังสิต จ.ปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายศักดิ์สยาม ชิดชอบ รัฐมนตรีว่าการกระทรวงคมนาคม และคณะผู้บริหาร ร่วมส่งผู้ติดเชื้อโควิด 19 กลับภูมิลําเนา และให้สัมภาษณ์ว่า สถานการณ์ขณะนี้มีผู้ติดเชื้อโควิด 19 ในพื้นที่กทม.และปริมณฑล เป็นจํานวนมาก กระทรวงสาธารณสุข ได้ร่วมมือกับกระทรวงคมนาคม การรถไฟแห่งประเทศไทย สถาบันการแพทย์ฉุกเฉินแห่งชาติ (สพฉ.) และสํานักงานหลักประกันสุขภาพแห่งชาติ (สปสช.) ส่งผู้ติดเชื้อโควิด 19 ในกทม.และปริมณฑล กลุ่มที่ไม่มีอาการหรือมีอาการน้อย (สีเขียว) มีผลตรวจRT PCR หรือจากชุดตรวจ Antigen test kit (ATK) มีความประสงค์กลับไปรักษาที่ภูมิลําเนา โดยได้มีการประสานงานระหว่าง สปสช. และจังหวัดปลายทางแล้ว นําส่งให้ถึงมือแพทย์ และนําเข้าระบบการรักษาอย่างเหมาะสม เดินทางด้วยขบวนรถไฟพิเศษที่มีระบบการป้องกันการแพร่กระจายเชื้อตามมาตรฐานของกระทรวงสาธารณสุขทุกขั้นตอนตลอดการเดินทาง เป็นการช่วยแบ่งเบาภาระของแพทย์ พยาบาล ในพื้นที่กทม.และปริมณฑล และผู้ติดเชื้อได้กลับไปรักษาใกล้บ้าน
สําหรับรถไฟขบวนพิเศษโควิด 19 ในวันนี้ ออกเดินทางจากสถานีรถไฟรังสิตเพื่อส่งผู้ติดเชื้อกลุ่มสีเขียว จํานวน 135 รายไปยัง 7 จังหวัด ได้แก่ นครราชสีมา บุรีรัมย์ ยโสธร ศรีสะเกษ สุรินทร์ อํานาจเจริญ และอุบลราชธานี มีการปรับสภาพภายในตู้โดยสารเพื่อรองรับการเดินทาง ประกอบด้วย อุปกรณ์ทางการแพทย์ อาทิ เครื่องออกซิเจน ยา เวชภัณฑ์ และอุปกรณ์อํานวยความสะดวก ห้องน้ํา เครื่องปรับอากาศ อาหาร พร้อมทีมบุคลากร แพทย์ พยาบาล นักปฏิบัติการฉุกเฉินทางการแพทย์ และเจ้าหน้าที่ประสานงาน รวม 10 คนให้การดูแลผู้ป่วยตลอดการเดินทาง เมื่อถึงปลายทางแต่ละจังหวัด จะมีทีมสาธารณสุขในพื้นที่รับส่งต่อเพื่อนําผู้ป่วยเข้าสู่การรักษาพร้อมทําความสะอาดตู้โดยสารเมื่อเสร็จสิ้นภารกิจ ทุกขั้นตอนตามมาตรฐานของกระทรวงสาธารณสุข
“ขอให้มั่นใจ เราไม่สามารถทอดทิ้งผู้ป่วยได้ จะทําสุดความสามารถให้ผู้ป่วยทุกคนเข้าถึงระบบการรักษา อย่าหลงเชื่อข่าวใด ๆ เพราะการนําประชาชนกลับภูมิลําเนานี้ อยู่ภายใต้การดูแลของทีมแพทย์และกระทรวงสาธารณสุข เมื่อไปถึงจังหวัดต่างๆ จะมีรถพยาบาลฉุกเฉินมารับที่สถานีและนําส่งสถานพยาบาลทันที ไม่มีการแวะพักขอให้สบายใจได้”นายอนุทินกล่าว
************************************ 27 กรกฎาคม 2564
รัฐบาลไทย-ข่าวทำเนียบรัฐบาล-"เวิลด์แบงก์" ชี้เศรษฐกิจไทยปี 65 โตร้อยละ 3.9 แรงหนุนจากมาตรการภาครัฐ - ธุรกิจท่องเที่ยวหัวใจหลักเศรษฐกิจไทย
วันพฤหัสบดีที่ 16 ธันวาคม 2564
"เวิลด์แบงก์" ชี้เศรษฐกิจไทยปี 65 โตร้อยละ 3.9 แรงหนุนจากมาตรการภาครัฐ - ธุรกิจท่องเที่ยวหัวใจหลักเศรษฐกิจไทย
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า เอกชนมีความเชื่อมั่นว่าเศรษฐกิจไทยไตรมาสแรกปี 2565 จะเติบโตขึ้นต่อเนื่อง บวกกับการคาดการณ์ของธนาคารโลกที่ชี้ว่าเศรษฐกิจไทยปีหน้าจะเติบโตขึ้นร้อยละ 3.9
.
ปัจจัยสําคัญที่ส่งผลให้เศรษฐกิจไทยและความเชื่อมั่นภาคเอกชนสูงขึ้นในปีหน้า มาจากแรงหนุนจากมาตรการภาครัฐ การผ่อนคลายมาตรการควบคุมโรค และธุรกิจบริการต่าง ๆ เริ่มฟื้นตัว โดยเฉพาะธุรกิจท่องเที่ยวซึ่งถือว่าเป็นหัวใจหลักของเศรษฐกิจไทย
.
อีกทั้งยังมีปัจจัยบวกอื่น ๆ เข้ามาช่วยเสริม เช่น การผลักดันให้คงนโยบายอัตราดอกเบี้ยต่ําที่ร้อยละ 0.50 ต่อเนื่อง, การคงกรอบอัตราเงินเฟ้อให้อยู่ที่ระดับ 1 - 3% เพื่อให้เหมาะสมกับสภาพเศรษฐกิจ และการผลักดันเพิ่มขีดความสามารถในการแข่งขันทางเศรษฐกิจของประเทศ
.
อ่านเพิ่มเติม คลิกhttps://www.thaigov.go.th/news/contents/details/49490
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีเกษตรฯ นำผู้บริหาร กรมประมง และสมาคมที่เกี่ยวข้อง ร่วมหารือแนวทางการพัฒนาอุตสาหกรรมการเพาะเลี้ยงสัตว์น้ำไทยและอุตสาหกรรมต่อเนื่องของไทย
วันพุธที่ 9 กุมภาพันธ์ 2565
รัฐมนตรีเกษตรฯ นําผู้บริหาร กรมประมง และสมาคมที่เกี่ยวข้อง ร่วมหารือแนวทางการพัฒนาอุตสาหกรรมการเพาะเลี้ยงสัตว์น้ําไทยและอุตสาหกรรมต่อเนื่องของไทย
รัฐมนตรีเกษตรฯ นําผู้บริหาร กรมประมง และสมาคมที่เกี่ยวข้อง ร่วมหารือแนวทางการพัฒนาอุตสาหกรรมการเพาะเลี้ยงสัตว์น้ําไทยและอุตสาหกรรมต่อเนื่องของไทย พร้อมนําข้อเสนอแนะกลับไปพัฒนาให้ดียิ่งขึ้น มั่นใจว่าจะทําสําเร็จอย่างแน่นอน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ หารือแนวทางการพัฒนาอุตสาหกรรมการเพาะเลี้ยงสัตว์น้ําไทยและอุตสาหกรรมต่อเนื่องของไทย โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายสมชวน รัตนมังคลานนท์รักษาราชการอธิบดีกรมประมง นายเฉลิมชัย สุวรรณรักษ์รองอธิบดีกรมประมง และผู้บริหารกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์
ทั้งนี้ ที่ประชุมได้มีการหารือถึงการพัฒนาอุตสาหกรรมการเพาะเลี้ยงกุ้งไทย โดยรัฐมนตรีว่าการกระทรวงเกษตรและสหกรณ์ได้รับฟังข้อเสนอและได้มอบนโยบายแก่กรมประมงในการฟื้นฟูอุตสาหกรรมกุ้งทั้งระบบ ทั้งในเรื่องของต้นทุน ราคา และโรคระบาด เป็นต้น โดยมอบกรมประมงดําเนินโครงการ Shrimp Sandbox เป็นโครงการนําร่องเพื่อฟื้นฟูระบบการเลี้ยงกุ้งทะเลให้มีความยั่งยืน เป็นการเพิ่มขีดความสามารถในการแข่งขันให้กับผู้เลี้ยงกุ้งทะเล รวมทั้งพัฒนาเทคโนโลยีและนวัตกรรม ระบบการตรวจสอบโรค สารตกค้าง และยกระดับมาตรฐานฟาร์ม เพื่อให้บรรลุเป้าหมายที่วางไว้ อย่างไรก็ตาม กระทรวงเกษตรฯ พร้อมรับข้อเสนอดังกล่าวไว้ เพื่อหารือกับหน่วยงานที่เกี่ยวข้องต่อไป
นอกจากนี้ รัฐมนตรีว่าการกระทรวงเกษตรและสหกรณ์ ยังได้รับฟังแนวทางการพัฒนาอุตสาหกรรมการเพาะเลี้ยงปลา โดยยืนยันว่าไม่ได้นิ่งนอนใจ และพร้อมแก้ไขปัญหาให้กับทุกภาคส่วน ทั้งนี้ ได้มอบหมายกรมประมงติดตามอย่างใกล้ชิดและประสานไปยังหน่วยงานที่เกี่ยวข้อง เพื่อหาแนวทางร่วมกันต่อไป
รัฐบาลไทย-ข่าวทำเนียบรัฐบาล-“กอช. ชวนอาชีพอิสระ ที่มีอายุ 50 ปีขึ้นไป วางแผนการออม กับ กอช.”
วันจันทร์ที่ 7 กุมภาพันธ์ 2565
“กอช. ชวนอาชีพอิสระ ที่มีอายุ 50 ปีขึ้นไป วางแผนการออม กับ กอช.”
กองทุนการออมแห่งชาติ หรือ กอช. เชิญชวนผู้ประกอบอาชีพอิสระที่มีสิทธิ์สมัครเป็นสมาชิก กอช. รับเงินสมทบเพิ่ม 1,200 บาทต่อปี เพียงตรวจสอบสิทธิ์และคุณสมบัติก่อนการสมัครสมาชิกได้ ที่แอปพลิเคชัน “กอช.” สอบถามโทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ประกอบอาชีพอิสระ ประชาชนทั่วไปที่มีสิทธิ์สมัครเป็นสมาชิก กอช. วางแผนการออมเงินเพื่อสร้างความมั่นคงในอนาคต โดยออมกับ กอช. เดือนละ 1,100 บาท หรือปีละ 13,200 บาท รับเงินสมทบ 1,200 บาทต่อปี คิดเป็นดอกเบี้ยเงินฝากธนาคาร 9.09% เพื่อครบอายุ 60 ปีจะได้มีบํานาญรายเดือนใช้ตลอดชีพ
สําหรับผู้ที่สนใจสามารถสมัครหรือส่งเงินออมสะสมได้ที่แอปพลิเคชัน กอช. รวมถึงหน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้านหรือ ธนาคารของรัฐ อาทิ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชน ที่เข้าร่วม เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”